
Nr. 365

AVIZ

asupra propunerii legislative privind siguranţa 

naţională a României
Cu adresa nr. 221 din 27.06.2002, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind siguranţa naţională a României.
In urma examinării, în şedinţa din data de 25.02.2004, Comisia, cu unanimitate de voturi, a hotărât respingerea, din următoarele considerente:

- menţionăm că, în mare parte prevederile cuprinse în această iniţiativă legislativă încalcă dispoziţiile art. 7 alin. (4) din Legea nr. 24/2000 privind normele de tehnică legislativă pentru elaborarea actelor normative;

- referitor la accesul la informaţii şi regimul utilizării acestora propunerea legislativă conţine dispoziţii prevăzute în Legea nr. numărul. 182/2002 privind protecţia informaţiilor clasificate, realizând paralelisme de reglementare identice sau modificate nejustificat;

- menţionăm că Guvernul a aprobat, în cadrul unei şedinţe, proiectul Legii privind siguranţa naţională, care urmează să înlocuiască Legea nr. 51/1991, proiect ce va fi transmis Parlamentului spre dezbatere.

PREŞEDINTE,

Prof. dr. Florin Georgescu
SECRETAR,

Dr. Daniel Ionescu

